Stjórnarhættir TM eru í samræmi við lög um hlutafélög nr. 2 / 1995 , lög um vátryggingarstarfsemi nr. 56 / 2010 og leiðbeiningar um stjórnarhætti fyrirtækja sem Viðskiptaráð Íslands , Nasdaq OMX Iceland hf. ( Kauphöll ) og Samtök atvinnulífsins hafa gefið út , síðast í mars 2012 . Einnig grundvallast stjórnarhættir félagsins á ýmsum stjórnvaldsfyrirmælum , svo sem reglugerðum og reglum útgefnum af Fjármálaeftirlitinu og Kauphöll . Má í því sambandi nefna : Jafnframt hefur félagið , lögum samkvæmt , sett eftirfarandi reglur : Reglur um innra eftirlit , reglur um innri endurskoðun , reglur um viðskipti við tengda aðila , reglur um verðbréfaviðskipti félagsins , stjórnar félagsins og starfsmanna og reglur um hæfi lykilstarfsmanna . Enn fremur hefur stjórnin sett félaginu starfskjarastefnu , arðgreiðslustefnu , upplýsingastefnu og áhættustýringarstefnu . Stjórn félagsins Stjórn félagsins er kosin á aðalfundi félagsins og skal hún skipuð fimm mönnum og jafnmörgum til vara . Kröfum um jafnt kynjahlutfall er einnig mætt en í aðalstjórn sitja þrír karlmenn og tvær konur . Í varastjórn sitja nú tveir karlmenn og tvær konur en ein kona , Bryndís Hrafnkelsdóttir , færðist úr varastjórn í aðalstjórn er Elín Jónsdóttir hvarf úr aðalstjórn félagsins í ágúst 2014 . Þegar einstakir stjórnarmenn eiga þess ekki kost að sækja fundi er þeim heimilt að taka þátt í fundi í gegnum síma eða með öðrum fjarskiptabúnaði . Þá er stjórn heimilt að taka einstök mál til meðferðar með rafrænum hætti utan hefðbundins stjórnarfundar . Stjórnin hélt alls 17 stjórnarfundi á árinu 2014 , í öllum tilvikum nema einu með þátttöku allra aðalmanna . Samkvæmt starfsreglum stjórnar skal stjórn félagsins árlega leggja mat á eigin störf og undirnefnda . Endurskoðunarnefnd er önnur tveggja undirnefnda stjórnar TM en stjórn skal eigi síðar en mánuði eftir aðalfund félagsins kjósa þrjá menn til setu í nefndinni . Endurskoðunarnefnd félagsins er nú skipuð stjórnarmönnunum Andra Þór Guðmundssyni og Bjarka Má Baxter en Anna Skúladóttir , löggiltur endurskoðandi , situr einnig í nefndinni og gegnir formennsku . Endurskoðunarnefnd skal hittast að lágmarki fjórum sinnum á ári . Það er hlutverk hennar að hafa eftirlit með reikningsskilum , fyrirkomulagi innra eftirlits félagsins , o.fl . Endurskoðunarnefnd hélt átta fundi á árinu 2014 og var nefndin fullskipuð hverju sinni . Starfskjaranefnd er nú skipuð Kristínu Friðgeirsdóttur úr aðalstjórn félagsins , sem jafnframt gegnir formennsku , Þórunni Pálsdóttur úr varastjórn og Þórdísi Jónu Sigurðardóttur , framkvæmdastjóra hjá Capacent . Starfskjaranefnd skal funda að lágmarki tvisvar á ári . Nefndin hefur það hlutverk að undirbúa ákvarðanir stjórnar félagsins um almenna starfskjarastefnu félagsins og um starfskjör forstjóra og stjórnarmanna eins og m.a. er kveðið á um í hlutafélagalögum . Starfskjaranefnd fundaði fjórum sinnum á árinu 2014 og var nefndin fullskipuð hverju sinni . Forstjóri félagsins ber ábyrgð á daglegum rekstri og fer með ákvörðunarvald í þeim málefnum sem honum tilheyra og ekki eru falin öðrum að lögum . Framkvæmdastjórn Starfsemi félagsins fer fram á sex sviðum sem heyra undir forstjóra félagsins . Forstjóri og framkvæmdastjórar sviðanna skipa framkvæmdastjórn félagsins . Framkvæmdastjóri einstaklingsþjónustu ber ábyrgð á verðlagningu , áhættumati , ráðgjöf og sölu til einstaklinga og fjölskyldna . Framkvæmdastjóri fyrirtækjaþjónustu ber ábyrgð á verðlagningu , áhættumati , forvörnum og ráðgjöf til íslenskra og erlendra fyrirtækja , ásamt því að bera ábyrgð á endurtryggingarsamningum félagsins . Framkvæmdastjóri fjárfestinga og viðskiptaþróunar ber ábyrgð á fjárfestingastarfsemi og viðskiptaþróun félagsins . Sviðið stýrir fjárfestingaeignum félagsins í takt við fjárfestingastefnu þess og innan þeirra laga og reglna sem í gildi eru á hverjum tíma . Framkvæmdastjóri tjónaþjónustu ber ábyrgð á afgreiðslu allra tjóna sem tilkynnt eru til félagsins , allt frá skráningu og ákvörðun um bótaskyldu til mats á tjónsfjárhæð og greiðslu bóta . Framkvæmdastjóri fjármála - og rekstrarsviðs hefur með höndum ytri og innri uppgjör félagsins auk þess að annast lánastýringu , innheimtu og greiðslur vegna tjóna og rekstrarkostnaðar . Framkvæmdastjóri samskiptasviðs ber ábyrgð á mannauðsmálum og innri upplýsingamiðlun , markaðsmálum og ytri upplýsingamiðlun , ásamt því að hafa umsjón með þjónustuskrifstofum umboða og útibúa . Starfsmenn félagsins hafa sett sér siðareglur sem samþykktar voru af stjórn 18. apríl 2013 . Siðareglur TM eru leiðbeinandi um samskipti starfsmanna félagsins innbyrðis og samskipti starfsmanna við viðskiptavini TM , birgja og aðra aðila . Reglurnar ná til stjórnar félagsins , umboðsmanna , verktaka og annarra samstarfsaðila sem starfa eða koma fram undir merkjum TM . Siðareglunum er ætlað að vera stuðningur fyrir starfsmenn TM og aðila er starfa eða koma fram undir merkjum TM komi upp siðferðileg álitamál sem taka þarf afstöðu til . Á árinu 2014 mótaði félagið sér stefnu um samfélagslega ábyrgð og eru stoðir samfélagsábyrgðar TM þrjár : forvarnir , persónuvernd og upplýsingaöryggi og stuðningur við vaxtarbrodda . Stefnunni er ætlað að vera leiðarljós í daglegri ákvarðanatöku stjórnar og starfsmanna félagsins . Unnið verður að innleiðingu stefnunnar á árinu 2015 . Upplýsingar um brot á lögum og reglum sem viðeigandi eftirlits - og eða úrskurðaraðili hefur ákvarðað Engar ákvarðanir eftirlits - og úrskurðaraðila um brot á lögum eða reglum liggja fyrir gagnvart félaginu á árinu 2014 . Áhættustýring og innra eftirlit Öflug áhættustýring gerir félagið betur í stakk búið til að takast á við óvænta atburði í ytra umhverfi þess og eykur samkeppnishæfni þess . Samhæfð áhættustýring TM starfar skv. áhættustýringarstefnu sem samþykkt er af stjórn . Í stefnunni er áhættustýringarferli félagsins skilgreint en þar koma fram hlutverk og verkefni . Stjórn og stjórnendur stýra áhættu félagsins í samræmi við áhættuvilja TM sem inniheldur áhættumörk sem félagið vill halda sig innan . Áhættustýring fylgist með og mælir áhættu og upplýsir stjórn félagsins í ársfjórðungslegum áhættuskýrslum um hvort áhættutaka og gjaldþol er innan áhættumarka stjórnar . Við innleiðingu samhæfðrar áhættustýringar hefur meðal annars verið horft til leiðbeinandi tilmæla Fjármálaeftirlitsins nr. 3 / 2014 um áhættustýringu og starfsvið tryggingastærðfræðings hjá vátryggingafélögum . Innra eftirlitskerfi félagsins byggist á skýru stjórnskipulagi með aðgreiningu starfa og leiðbeiningum ásamt stjórnkerfi upplýsingaöryggis , allt undir eftirliti innri endurskoðenda . Stjórnskipulagið er sýnt á skipuriti félagsins og aðgreining starfa er í samræmi við það . Innra eftirlit miðar að því að tryggja að félagið vinni sem best að rekstrarmarkmiðum sínum og öðrum markmiðum um starfsemina , að allar upplýsingar séu réttar og að fylgt sé gildandi löggjöf í starfsemi félagsins . Leiðbeiningar og verkferlalýsingar eru vel skilgreindar og aðgengilegar starfsmönnum og viðhaldið af yfirmönnum og starfsmönnum . Félagið er með vottað stjórnkerfi upplýsingaöryggis samkvæmt ISO 27001 , alþjóðlegum staðli um upplýsingaöryggi . Stjórnkerfið tekur til öryggis starfsmanna , húsnæðis , tölvukerfa , verndunar upplýsingaeigna , rekstraráhættumats , stýrimarkmiða og valinna ráðstafana . Gerðar eru árlegar úttektir af óháðum eftirlitsaðilum .